stanford-oval/wikipedia huggingface dataset:
Monster High
הנחת יסוד > Monster High: Kowa Ike Girls

Monster High: Kowa Ike Girls (ביפנית: モンスター・ハイ こわイケガールズ, רומנטיקה: Monsutā Hai Kowa Ike Gāruzu; Monsutā Hai ו-Gāruzu 3) היא סדרה קצרה של 8 דקות של אנימציה יפנית של 3 דקות.[דרושה הבהרה] Shougakukan Music & Digital Entertainment, ואנימציה על ידי Picona Creative Studio. המכנסיים הקצרים שודרו כחלק מבלוק תוכניות הבוקר לילדים של TXN אוהא סוטה החל ב-22 באוקטובר 2014.
הערות שוליים

↑  Nicholasi, Paul (11 ביוני 2010). "Mattel Launches Monster High". Dread Central. נבדק ב-1 ביולי 2014. {{cite web}}:  (עזרה)
↑  "MH Merch Databases". MH Merch. נבדק ב-14 במאי 2022. {{cite web}}:  (עזרה)
דייב בטיסטה

| --- | --- |

דייב בטיסטה, 2019
 לידה:  18 בינואר 1969 (בן 56) ארצות הברית וושינגטון די.סי, ארצות הברית
 שם במה:  בטיסטה
 כינוי:  החיה
 שם לידה:  David Michael Bautista Jr. 
 משקל:  132 קילוגרם (291 ליברות)
 גובה:  1.98 מטרים (6.5 רגל)
 לאום:  ארצות הברית אמריקאי
 קריירה מקצוענית:  30 באוקטובר 1999 – 7 באפריל 2019 (19 שנים)
 מאמנים:  אפא אנואי
 ליגות:  WWE
 תרגילי סיום:  בטיסטה בומב, ספיר, בטיסטה בייט
 
דייוויד מייקל "דייב" באוטיסטה ג'וניור (באנגלית: David Michael "Dave" Bautista, Jr.; נולד ב-18 בינואר 1969), הידוע יותר בשם הבמה בטיסטה, הוא שחקן קולנוע ומתאבק עבר אמריקאי ב-WWE. ידוע בעיקר בזכות כוחו הפיזי הרב וממדיו הגדולים. זכה באליפות העולם במשקל כבד (2005) והפך לאחת הדמויות המרכזיות ב-WWE.
ראשית חייו

בטיסטה נולד בוושינגטון, ארצות הברית להורים דונה ריי מולינס ממוצא יווני ודייוויד מייקל בטיסטה, יליד ארצות הברית בן למהגרים פיליפינים. סבו מצד אביו היה איש צבא פיליפיני לפני שהיגר לארצות הברית.
מהלך הקריירה > OVW

נולד בוושינגטון די.סי. שבארצות הברית. בטיסטה ערך את הופעת הבכורה שלו בהיאבקות בארגון OVW, בשנת 2000. הוא הופיע בשם "הענק" ודמותו הייתה ידועה בכינוי "שומר השערים של הגיהנום". בטיסטה בלט בזכות גודלו הפיזי וכוחו הרב.
למרות היותו טירון, דמותו של בטיסטה התבלטה ושובצה למופעי בידור עם המתאבקים המובילים בארגון. דמותו של בטיסטה אף החזיקה בתואר האליפות של הארגון.
מהלך הקריירה > WWE

הופעת הבכורה של בטיסטה בארגון ה-WWE הייתה ב-9 במאי 2002 בתוכנית סמאקדאון בשם "הגבאי בטיסטה". הוא בעיקר הִצְטָוֵּת עם דיבון באותה תקופה, ובמיוחד מול רנדי אורטון. בטיסטה הפסיד בפעם הראשונה לריקישי לאחר שדיבון הכה אותו בטעות. במשך כמה שבועות הזוג התווכח עד שבטיסטה בגד בדיבון. לאחר מכן, עבר לתוכנית Raw ואז הוחל לקרוא לו בשמו האמיתי, דייב בטיסטה (או פשוט "בטיסטה"). באותה תקופה הוא התחיל לשתף פעולה עם ריק פלייר והתחיל יריבות עם קיין, אותו ניצח באירוע "ארמגדון".
מהלך הקריירה > אבולוציה (2005-2003)

בינואר 2003, בטיסטה הצטרף לטריפל H, ריק פלייר ורנדי אורטון וביחד הם יצרו את הקבוצה "אבולוציה", אך באותו זמן בטיסטה קרע את שריר הזרוע התלת-ראשי שלו ודבר זה חייב אותו לצאת לתקופת החלמה. לאחר תקופת החלמה בת 8 חודשים, בטיסטה חזר ב-20 באוקטובר בפרק של Raw, שם התערב במהלך קרב בין גולדברג לשון מייקלס, ואז שבר לגולדברג את העקב עם כיסא. לאחר מכן, חבריו של בטיסטה ל"אבולוציה" באו והעניקו לו 100,000 דולר על כך שפצע את גולדברג. ב-10 בנובמבר, גולדברג ניצח את בטיסטה בפסילה לאחר התערבות של טריפל H.
באירוע "ארמגדון", בטיסטה השתתף בשני קרבות: בראשון הוא הפסיד לשון מייקלס, אך בשני ניצח, יחד עם ריק פלייר, בקרב זוגות מרובה משתתפים כדי לזכות בתוארי הזוגות. באותו הערב, אורטון גם זכה באליפות הבין יבשתית וטריפל H זכה באליפות העולם במשקל כבד, כך שאבולוציה החזיקה בכל התארים החשובים של התוכנית. בטיסטה ופלייר המשיכו להחזיק בתארים עד 16 בפברואר שם הפסידו אותם לבוקר טי ורוב ואן דאם. הם זכו בתואר שוב והחזיקו בו לתקופה קצרה.
באירוע "סדרת ההישרדות", טריפל H, בטיסטה, אדג' וסניצקי הובסו בידי מייבן, כריס ג'ריקו, כריס בנואה ורנדי אורטון, ולפי תנאי הקרב, כל אחד מחברי הצוות המנצח היה יכול לשלוט בתוכנית Raw ליום. מערכת היחסים בין בטיסטה לטריפל H התחילה להתערער. לאחר הפסד לג'ריקו, טריפל H צחק על באטיסטה והעליב אותו. באותו יום טריפל H נמצא מעולף מאחורי הקלעים, ולפי דבריו של פלייר, בטיסטה תקף אותו. אך מאוחר יותר התברר כי טריפל H ובטיסטה העמידו פנים כדי למנוע מטריפל H להילחם בקרב מאוחר יותר. במהלך השבועות הבאים, האהדה לבטיסטה החלה לגדול והוא התחיל להתעמת יותר עם דמויות "רעות". אך הוא המשיך לעזור לטריפל H.
כששנת 2005 החלה, טריפל H חשש שבטיסטה ייקח ממנו את תואר העולם, והציע לבטיסטה לא להיכנס לקרב הרויאל ראמבל, שהזוכה בו יכול לקבל קרב על תואר העולם, ובמקום זאת יתרכז בלעזור לטריפל H להגן על תארו. בטיסטה נכנס למרות הכל ואף ניצח וקיבל זכות לקרב על תואר העולם ברסלמניה 21. לבטיסטה ניתנה הבחירה: להילחם מול טריפל H על תואר העולם או מול אלוף ה-WWE, ג'ון "בראדשו" לייפילד (JBL). טריפל H הציע לבטיסטה לאתגר את לייפילד כדי שהקבוצה שלהם תוכל "לשלוט בארגון". במהלך אותו זמן, בטיסטה כמעט נדרס מהלימוזינה של JBL. בטיסטה התעמת עם JBL בכמה מקרים ו-JBL הכחיש שהוא נהג בלימוזינה. בטיסטה שמע שיחה בין ריק פלייר וטריפל H, וגילה שהם ביימו את הדריסה כדי שבטיסטה לא ילחם מול טריפל H. בטיסטה העמיד פנים שהוא כן עובר לסמאקדאון, כשהוא מסמל לחבריו באגודל מורם שהוא עובר לשם, אך אז בטיסטה הפך את האגודל שלו כלפי מטה, תקף את פלייר ואת טריפל H והעביר את טריפל H דרך שולחן, ואז הכריז שהוא ילחם מול טריפל H, וכך הפך לדמות "טובה".
מהלך הקריירה > סמאקדאון (2008-2005)

בטיסטה זכה באליפות העולם מטריפל H ב-3 באפריל 2005 ברסלמניה 21. באטיסטה גם הגן על תארו בקרב חוזר מול טריפל H באירוע באקלאש. לאחר שהגן על תוארו מול אדג', ריק פלייר וטריפל H תקפו את בטיסטה כשטריפל H מאתגר אותו לקרב "גיהנום בכלוב" על התואר באירוע "נקמה". בטיסטה אכן ניצח את טריפל H ושמר על התואר, ובכך נהיה המתאבק הראשון שניצח אותו בסוג הקרב הזה.
דמותו של בטיסטה עברה לתוכנית סמאקדאון ב-30 ביוני. בטיסטה החל במהרה יריבות מול JBL .JBL ניצח את בטיסטה בפסילה באירוע "המסיבה האמריקנית הגדולה" לאחר שבטיסטה השתמש בכיסא ברזל על JBL. ב"סאמרסלאם" הוא ניצח את JBL בקרב ללא חוקים, ולאחר מכן ניצח אותו בקרב רצועה בסמאקדאון. בטיסטה צוות עם המתאבק אדי גאררו והשניים הוצגו כחברים טובים שעזרו זה לזה, למרות שנאמנותו של גאררו הוטלה בספק. בטיסטה ניצח אותו באירוע "ללא רחמים". לאחר שבטיסטה סבל מקרע בשריר הגב שלו בנובמבר, הוכרז שילחם בקרב על התואר מול אדי גאררו ורנדי אורטון כעבור שבוע, כשהתוכניות היו שגאררו יזכה בתואר ובאטיסטה יצא לחופשת החלמה. אך גאררו נפטר ביום של הקרב, ודמותו של בטיסטה הספידה אותו.
בטיסטה הוביל את צוות סמאקדאון לניצחון על צוות Raw ב"סדרת ההישרדות" 2005. במהלך התוכניות לפני הקרב, כדי להסביר את פציעתו של בטיסטה, קיין והביג שואו תקפו אותו. לאחר שעזר לדמותו של ריי מיסטריו, שגם הנציח את גאררו, מול ביג שואו וקיין, הוכרז ששני הצוותים יפגשו בארמגדון.
ממש לפני הקרב, בטיסטה ומיסטריו ניצחו את "MNM" וזכו בתוארי הזוגות. הקרב שלהם מול ביג שואו וקיין הפך לקרב של אלופי זוגות מול אלופי זוגות. בטיסטה ומיסטריו הפסידו להם. כעבור שבועיים, הם הפסידו את התארים בחזרה ל-MNM לאחר שמארק הנרי תקף את בטיסטה. כעבור שבוע, שני הצוותים נפגשו שוב בקרב כלוב ברזל, שם הנרי שוב תקף את בטיסטה וגרם להפסד שלו ושל מיסטריו. כעבור 3 ימים, ב-9 בינואר, הוכרז שבטיסטה שוב קרע את השריר התלת ראשי. ב-13 בינואר, הוא ויתר על תואר העולם למשקל כבד. בטיסטה החזיק בתואר 282 ימים, יותר מ-280 הימים שהחזיק בו טריפל H. לפיכך בטיסטה שבר את השיא של כל מתאבק אחר שהחזיק בתואר זה.
מהלך הקריירה > חזרה מפציעה (2006)

בטיסטה הופיע בכמה אירועים, כשהיה פצוע, ובכולם אמר שהוא מתכוון לזכות בתואר שוב. באטיסטה חזר ב-7 ביולי ומיד איתגר את מארק הנרי לקרב. בטיסטה גם ניצח, יחד עם ריי מיסטריו ובובי לאשלי, את בוקר טי, פינלי ומארק הנרי. הנרי נפצע בקרב זה וכך הקרב ביניהם נדחה.
מכיוון שהקרב בינו ובין הנרי ב"מסיבה האמריקנית הגדולה", בו המנצח מקבל קרב על התואר, בוטל, בטיסטה איתגר כל מתאבק להילחם מולו. לאתגר ענה מר קנדי. בטיסטה הפסיד בקרב זה בפסילה. לאחר מכן הפסיד לקנדי עוד קרב בספירת חוץ ובסוף ניצח אותו בהצמדה.
באותו הזמן, בטיסטה ניסה לזכות שוב בתואר העולם, והוא התחיל יריבות עם המלך בוקר. בטיסטה זכה בקרב ביניהם ב"סאמרסלאם" בפסילה, אך לא בתואר. כעבור כמה שבועות בסמאקדאון, בטיסטה שוב הפסיד לבוקר לאחר שבוקר קיבל עזרה מכמה מתאבקים אחרים. בטיסטה המשיך להילחם מול בוקר ולבסוף ניצח אותו ב"סדרת ההישרדות", שנערכה, באופן אירוני, במקום בו הוא ויתר על התואר בינואר.
מהלך הקריירה > אליפות העולם (2007)

ברסלמניה 23, בטיסטה הפסיד את התואר לקברן. הם המשיכו להילחם על התואר, ולאחר קרב שהסתיים בתיקו, הם נלחמו בקרב כלוב ברזל שגם הסתיים בתיקו. לאחר קרב הכלוב, אדג' זכה בתואר העולמי מהקברן. בטיסטה נלחם מול אדג' על התואר ב"יום הדין", ב"לילה חד פעמי" (בקרב כלוב) וב"ליל האלופים", אך הפסיד. ההפסד בקרב השלישי מנע מבטיסטה לקבל קרב על התואר כל עוד אדג' הוא אלוף.
בטיסטה היה אמור להילחם מול קאלי הגדול במסיבה האמריקנית הגדולה, אך תוכניות אלה השתנו שבוע לפני הקרב: אדג' ויתר על תארו. נערך קרב גדול על התואר באותו יום שם קאלי זכה בתואר לאחר שהוא מדיח את בטיסטה ואת קיין, שהיה אמור לקבל קרב על התואר. כעבור יומיים, בטיסטה וקיין הפסידו לקאלי בקרב על התואר. בטיסטה ניצח את קאלי בפסילה ב"סאמרסלאם" ובאירוע "בלתי נסלח", ניצח את קאלי ואת ריי מיסטריו וזכה בתואר בפעם השלישית. כעבור חודש הוא ניצח את קאלי והגן על תארו.
לאחר חזרתו של הקברן, בטיסטה איתגר אותו לקרב וניצח את אותו ב"סייבר סאנדיי". ב"סדרת ההישרדות", הם נלחמו בקרב "גיהנום בכלוב" שם בטיסטה ניצח כתוצאה מהתערבות של אדג' החוזר. ב"ארמגדון", אדג' ניצח את הקברן ואת בטיסטה וזכה בתואר.
מהלך הקריירה > חזרה ל-Raw

בטיסטה המשיך לנסות לקבל קרב על התואר, כשהוא נלחם ברויאל ראמבל ובקרב "תא ההדחות" כדי לקבל קרב על התואר. הוא הפסיד בשני הקרבות.
ברסלמניה 24, הוא ניצח את אומאגה. לאחר ששון מייקלס הפריש את ריק פלייר באותו אירוע, ולאחר שבדראפט 2008 של הארגון, נקבע שבטיסטה יעבור לתוכנית Raw, בטיסטה החל יריבות מול מייקלס, כשהוא מפסיד לו בבאקלאש בקרב בו כריס ג'ריקו היה השופט. לאחר מכן בטיסטה ניצח את מייקלס בקרב אלונקה.
בטיסטה זכה באליפות הזוגות יחד עם ג'ון סינה, אך הם הפסידו את התארים חזרה לקודי רודס ולטד דיביאסי הבן כעבור שבוע. ב"סאמרסלאם", בטיסטה ניצח את סינה.
ב-26 באוקטובר, בטיסטה זכה בתואר העולמי הרביעי שלו כשניצח את כריס ג'ריקו בקרב שבו סטיב אוסטין שפט. אך כעבור 8 ימים, הוא הפסיד לג'ריקו את התואר בקרב כלוב.
לאחר מכן בטיסטה החל יריבות מול רנדי אורטון. הצוות שלו (שכלל את CM פאנק, קופי קינגסטון, מאט הארדי ו-R טרות') הובס ב"סדרת ההישרדות" בידי הצוות של אורטון (שכלל את אורטון עצמו, קודי רודס, שלטון בנג'מין, מארק הנרי ואת ויליאם ריגל). כעבור חודש, ב"ארמגדון", בטיסטה ניצח את אורטון. למחרת היום, במהלך קרב, אורטון בעט לבטיסטה בראש, דבר ש"פצע" אותו.
בטיסטה חזר ב-6 באפריל והציל את טריפל H, שיין מקמהן ווינס מקמהן מרנדי אורטון, קודי רודס וטד דיביאסי הבן. וינס מקמהן הכריז שבטיסטה, שיין מקמהן וטריפל H ילחמו בבאקלאש מול אורטון, רודס ודיביאסי, בקרב שבו אם הצוות של אורטון ינצח, הוא יזכה בתואר ה-WWE. הצוות של אורטון ניצח. למחרת היום, בטיסטה ניצח את ביג שואו וקיבל קרב על התואר מול אורטון ב"יום הדין". הוא הפסיד לו, אבל זכה בתואר ה-WWE כעבור חודש בקרב כלוב. למחרת היום בטיסטה הוכרח לפנות את תארו כי הצוות של אורטון פצע אותו.
בתוכנית Raw של ה-14 בספטמבר, בטיסטה הגיע לזירה ואמר שיש לו הודעה שתשפיע על הקריירה שלו. אורטון יצא אל הזירה והניח שבטיסטה מתכוון לפרוש, אך בטיסטה אז הוריד את הגבס מידו ותקף את אורטון, ואז הכריז שהוא עובר לסמאקדאון. מאוחר יותר באותו לילה, הוא ניצח את אורטון.
מהלך הקריירה > חזרה מפציעה (2010-2009)

בטיסטה ניצח את כריס ג'ריקו בחזרתו לסמאקדאון וכעבור שבוע ניצח את שותפו של ג'ריקו, הביג שואו. בטיסטה הכריז שהוא וריי מיסטריו החוזר ילחמו מול ביג שואו וג'ריקו על תוארי הזוגות. הם הפסידו בקרב. לאחר שקיבל קרב על תואר העולם למשקל כבד, בקרב שכלל גם את סי. אם. פאנק, מיסטריו והקברן, ולאחר שהפסיד בקרב, באטיסטה תקף את מיסטריו והפך, בפעם הראשונה מזה 5 שנים, לדמות "רעה". בטיסטה נלחם מול הקברן על התואר בדצמבר, אך הפסיד בקרב.
אז בטיסטה עזר לוינס מקמהן ביריבותו עם ברט הארט. ג'ון סינה ניסה לעזור להארט, אך בטיסטה תקף אותו. באירוע "תא ההדחות", כתגמול על כך שעזר לו, וינס מקמהן הרשה לבטיסטה להילחם מול ג'ון סינה על אליפות ה-WWE מיד לאחר שג'ון סינה זכה בתואר בקרב תא ההדחות. בטיסטה זכה בקרב, בתואר, ולכן עבר שוב ל-Raw. ברסלמניה 26 הוא הפסיד את התואר, לאחר 35 ימים, לג'ון סינה. כעבור חודש, בטיסטה שוב נלחם מול סינה בקרב "האחרון שעומד", אך הפסיד לאחר שסינה קשר את רגליו לעמוד הזירה עם נייר דבק. כעבור עוד חודש, בטיסטה נלחם מול סינה בקרב "אני נכנע". ג'ון סינה ניצח את בטיסטה ולאחר סינה זרק את בטיסטה ממכונית. ביום למחרת בטיסטה הודיע על פרישתו.
מהלך הקריירה > 2014

ב-20 בינואר 2014, חזר בטיסטה ל-WWE לאחר כמעט 4 שנים. בערב חזרתו בתוכנית Raw, בטיסטה התייצב מול אלוף ה-WWE העולמי במשקל כבד, רנדי אורטון ואמר כי הוא חזר בשביל האליפויות וזה לא משנה אם האלוף הוא אורטון או ג'ון סינה, הוא חזר בשביל לזכות בהן. בנוסף לכך, הוא הודיע שהוא ישתתף בקרב הרויאל ראמבל. באותו ערב, בטיסטה תקף את אלברטו דל ריו וביצע עליו את מהלכי הסיום שלו.
מהלך הקריירה > 2014 > רויאל ראמבל

ב-26 בינואר 2014, בטיסטה נכנס לקרב הרויאל ראמבל כמשתתף ה-28 ולאחר שהדיח 4 מתאבקים אחרים, ניצח בקרב ונקבע לו קרב מול אלוף ה-WWE העולמי במשקל כבד ברסלמניה 30. נקבע ברסלמניה 30 גם קרב של טריפל H נגד דניאל בריאן והמנצח בקרב גם התמודד בקרב של בטיסטה ואורטון המנצח בקרב היה דניאל בריאן ובריאן ניצח גם בקרב המשולש. חודשים ספורים לאחר מכן הודיע על פרישתו מהארגון.
חיים אישיים

בטיסטה נישא לאשתו הראשונה גלנדה בשנת 1990, ממנה נולדו 2 בנות: קאילאני (1990) ואת'נה (1992).
הזוג התגרש בשנת 1998.
מאשתו השנייה אנג'י, לה נישא בשנת 1998, נולד בנו אוליבר.
הזוג התגרש בשנת 2006
בשנת 2015 נישא לאשתו השלישית, שרה ג'ייד, הזוג התגרש בשנת 2019.
מבתו הבכורה קאילאני יש לבטיסטה 2 נכדים.
קריירת משחק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בטיסטה החל את קריירת המשחק שלו בשנת 2006.
קריירת משחק > פילמוגרפיה נבחרת

2009 - בני, בני, מה עשית?
2011 - House of the Rising Sun
2012 - האיש בעל אגרופי הברזל
2013 - רידיק
2014 - שומרי הגלקסיה
2015 - ספקטר
2015 - אוטובוס 657
2015 - סלאשר באל איי
2016 - הבוס
2016 - פורעי חוק
2016 - קיקבוקסר: נקמה
2016 - The Warriors Gate
2017 - בושוויק
2017 - שומרי הגלקסיה: חלק 2
2017 - בלייד ראנר 2049
2018 - הנוקמים: מלחמת האינסוף
2018 - מלון ארטמיס
2018 - תוכנית בריחה 2: הגיהנום
2018 - תוצאה סופית
2018 - בני ערובה (אנ')
2018 - Master Z: Ip Man Legacy
2019 - הנוקמים: סוף המשחק
2019 - שוטר על הדרך
2019 - תוכנית בריחה 3: פעולת חילוץ
2019 - מה שקורה בצללים
2020 - תרגול בריגול
2021 - חולית
2021 - צבא המתים
2022 - תור: אהבה ורעם
2022 - רצח כתוב היטב: תעלומה יוונית
2023: שומרי הגלקסיה: חלק 3
2023: דפיקה בדלת
2023: הילד והאנפה - דיבוב
2024: Parachute
2024 – נערת השעשועים האחרונה
2025 - In the Lost Lands
TBA -‏The Killer's Game‏
TBA‏ - My Spy: The Eternal City
קריירת משחק > טלוויזיה

See ‏(2021-הווה)
שומרי הגלקסיה בספיישל חג המולד (2022)
שדה קטנה (2022) - דיבוב
בטיסטה במהלך סכסוך עם רנדי אורטון
ירבועיים

| ירבועיים |
| --- | --- |
 המין Allactaga elater
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
על־משפחה:: Dipodoidea
משפחה:: ירבועיים
שם מדעי
 Dipodidae ‏ולדהיים, 1817

Zapus princeps
Sicista betulina
ירבוע מצוי
ירבוע גדול.
יַּרְבּוֹעִיִּים (שם מדעי: Dipodidae) היא משפחת מכרסמים מדברית שמיניה מאופיינים במבנה קטן וקופצני. נפוצה בעיקר באזור הצפוני של כדור הארץ באסיה וצפון אפריקה.
מאפיינים

מיני המשפחה דומים במראם החיצוני לעכבר. בעלי זנב ארוך המשמש להם לאיזון ורגליים אחוריות ארוכות. רגליהם הקדמיות קטנות ואינן משמשות לתנועה. באופן כללי, מספר האצבעות ברגליים משתנה בין המינים (לירבוע אסיאתי יש חמש אצבעות ברגלו האחורית לעומת שלוש אצל הירבוע האפריקני) וגם צורת אוזנם של המינים שונה. בעלי פרווה ארוכה ורכה. גודל המינים 4–26 ס"מ.
תזונתם משתנה: חלקם אוכלי צמחים או זרעים, חלקם אוכלים חרקים, ואחרים אוכלי כל.
מניחים כי יכולתם לקפץ למרחקים של כחצי מטר ויותר, התפתחה מן הצורך להימלט מטורפים, ואולי אף לסייע להם במסעות הארוכים יחסית שצריך בעל חיים מדברי לקיים כדי למצוא מזון. אף על פי שאין קשר בין הירבוע לעכברים מקפצים באוסטרליה או לירבועניים בצפון אמריקה, כל שלוש הקבוצות פיתחו מכלול זהה של הסתגלויות לחיים במדבר העמוק, בהתאם לעיקרון האבולוציה המתכנסת.
הגנה ורבייה

הירבוע הוא יצור לילי. במשך היום החם הוא מסתתר במאורות. בין 30 המינים במשפחה יש ארבע צורות שונות למאורות: שתיים זמניות ושתיים קבועות. המאורות הזמניות בנויות כמנהרה. עומקן של אלו המשמשות להמלטות מטורפים בזמן הלילה הוא 10 עד 20 ס"מ, והן אינן חתומות או מוסוות. המאורות הזמניות ליום מוסתרות היטב ופקוקות בחול השומר אותן מפני החום החיצוני ומפני זליגת הלחות הפנימית. עומקן: 20 עד 50 ס"מ.
מאורות קבועות הן גם כן חתומות ומוסוות, ולעיתים יש בהן מספר כניסות. אלו מבנים מורכבים יותר ויש בהן חלל קינון. מאורות החורף מכילות חללי אחסון מזון בעומק של 40 עד 70 ס"מ תחת פני האדמה, וחלל לשינת חורף בין 1.5 ל-2.5 מ' עומק תחת האדמה.
תקופת ההריון של הנקבה נמשכת 17–42 יום כאשר בה היא ממליטה 2-7 גורים. הנקבה נכנסת להריון פעם אחת או פעמיים בשנה.
המשפחה בישראל

כל הירבועים בישראל שייכים לסוג ירבוע. קיימים בישראל שני מינים:
המין ירבוע גדול (Jaculus orientalis), בצפון ומערב הנגב.
המין ירבוע מצוי (Jaculus jaculus): לו 2 תת-מינים: ירבוע החולות (Jaculus jaculus schlueteri) וירבוע הנגב (Jaculus jaculus vocator), המצויים באזור הנגב והערבה. עם זאת, לא נמצאו צורות ביניים של ירבוע הנגב וירבוע החולות והם אינם מתרבים בשבי, וייתכן כי אלו הם שני מינים נפרדים. הירבוע בישראל הוא בעל חיים מוגן.
מיון מדעי

משפחה ירבועיים (dipodidae )
תת-משפחה Allactaginae
סוג אלקטגה (Allactaga) - בו ירבוע ארבע-אצבעי
סוג Allactodipus
סוג Pygeretmus
תת-משפחה cardiocraninae
סוג ומין יחיד ירבוע גמדי (Cardiocranius paradoxus)
סוג ומין יחיד Salpingotulus michaelis
סוג Salpingotus
תת-משפחה ירבועים (dipodinae )
סוג ומין יחיד ירבוע צפוני (Dipus sagitta)
סוג ומין יחיד Eremodipus lichtensteini
סוג ירבוע (Jaculus)
סוג Stylodipus
סוג ומין יחיד Paradipus ctenodactylus
תת-משפחה euchoreutinae
סוג ומין יחיד ירבוע ארך-אזניים (Euchoreutes naso)
תת-משפחהSicistinae
סוג Sicista
תת-משפחה זפוסיים (Zapodinae)
סוג ומין יחיד ZapodEozapus setchuanus
סוג ומין יחיד Napaeozapus insignis
סוג זפוס (Zapusinae)
במזרח הקדום

ככל הנראה בשר הירבועיים שימש לבשר למאכל במזרח הקדום. בגופות חנוטות ממצרים נמצאו עקבות של עכברים שנאכלו, ואכילת העכבר מתועדת גם כמעדן בסעודות מלכותיות באשור החדשה. ישעיהו מזכיר לגנאי את ”אֹֽכְלֵי֙ בְּשַׂ֣ר הַחֲזִ֔יר וְהַשֶּׁ֖קֶץ וְהָעַכְבָּ֑ר” (ספר ישעיהו, פרק ס"ו, פסוק י"ז), וייתכן שאכילתם הייתה אכילה פולחנית הקשורה בעבודה זרה בקרב שבטי האזור. כיום מקובל במחקר לזהות עכברים אלה כירבועיים.
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
↑  עידן בריר, "השם הפרטי עכבר במקרא ובמקורות המזרח-הקדום", בית מקרא מט [ד] (קעט) (תמוז–אלול תשס"ד), עמ' 158.
| --- | --- |
בקרת זהויות :  NLI: 987007556609405171  LNB: 000306751
אורי סלע

| --- | --- |

אורי סלע, רישום מעשה ידי דני קרמן
 לידה:  5 בדצמבר 1928 כ"ב בכסלו תרפ"ט דגניה ב׳, פלשתינה (א"י) 
 פטירה:  1993 (בגיל 64 בערך) 
 מדינה:  ישראל 
 שפות היצירה:  עברית 
 
אורי סלע, 1969
אוּרי סלע (1928–1993) היה סופר, עורך, מתרגם, חוקר ספרות ולשון, חבר הוועדה למילים בשימוש כללי של האקדמיה ללשון העברית בשנים תשנ"א-תשנ"ג, עיתונאי, סאטיריקן, פזמונאי, פרסומאי וגרפיקאי ישראלי. היה בחייו איש אשכולות ואוטודידקט. בכמה מהתחומים שבהם עסק היה חלוץ והטביע חותמו על התרבות הישראלית.
ספריו וחיבוריו > לשון, ספרות, יהדות

יראה ואהבה: סיפורים ומימרות חסידיים. יואל רפל ערך את הטיוטה הראשונה (כתב היד) והוציא לאור  אחרי מותו בהוצאת מודן, 1996.
מכתם לעגנון (הוצאת ידיעות אחרונות, 1994): אסופת אמרות מתוך כתביו של ש"י עגנון, וכן מחקר על הכלב "בלק" המופיע ברומן "תמול שלשום". נערך בידי יואל רפל.
לקסיקון הסלנג העברי והצבאי. 1993 פרולוג.
מלה בסלע: גלגוליהן המוזרים של מלים, ניבים, פתגמים, ממרות, סמלים ומנהגים מראשיתם עד כאן, ירושלים: הוצאת כתר, 1990.
ספרים סופרים וסיפורים: מאה שנות רובינזון. 1989.
הגדה של פסח - פירוש חדש לבני זמננו: עם הקדמה של הרב שלמה גורן והרב שמואל אבידור הכהן. עם עובד 1974. ידיעות אחרונות 1977.
ילדות קלה: שירי ילדים, שירי עם ושירי רחוב. הוצאת מסדה, 1974.
הבריטניקה החדשה לנוער (17 כרכים). נמנה עם העורכים והכותבים של האנציקלופדיה. ידיעות אחרונות 1988.
פתגמים, מימרות ומשלים. עקד. 1969.
הגל הקל של השירה העברית: פזמונות פרסום של אברהם שלונסקי, נתן אלתרמן ולאה גולדברג. כינס והקדים מבוא – תשמ"ה.
ספריו וחיבוריו > ספרי ילדים (תרגום ועיבוד)

ספר התעלולים של מקס ומוריץ מאת וילהלם בוש. הוצאת א. לוין אפשטיין 1965.
יפתח המלוכלך, תרגום עברי חדש לספר יהושע הפרוע מאת ד"ר הינריך הופמן. מודן 1975.
סיפורים מוזרים על חתולים ועכברים ורקיקים מסוכרים וכל מיני דברים. מאת: וילהלם בוש. הוצאת אלפא.
ספרי ברבאבא, מאת אנט טיסון וטלוס טילור זמורה ביתן מודן. 1976 : בית הספר של ברבאבא; המסע של ברבאבא; ביתו החדש של ברבאבא; תיבת ברבאבא; ברבאבא צמח בגן.
אמא אווזה מאת שארל פרו. מודן 1986.
כשאגדל. הוצאת אספקלר. 1978.
ספרי רוג'ר הרגריבס. סדרה של 6 ספרים: ירון עכברון במבט לחדשות, ירון עכברון והתפוחים הנופלים, ירון עכברון הולך למשרד, ירון עכברון תופס גנב, ירון עכברון בארץ התולעים, ירון עכברון מתארח בכפר, הוצאת זמורה ביתן מודן.
ספרי אלתיאה. הנה באה הרכבת, אצל רופא השיניים, ברבר בעכברבר, תזמורת העוגיות, איך עושים מכונית,
ספרי דניס ריגלי. דודתי יצאה העירה, גד הענק הגמד,
ספר המטה, פלט סילביה, עם עובד 1983.
החפיפים. ג'ולי הולדר. שוקן לילדים 1980.
ספריו וחיבוריו > הומור וסאטירה

פרסם שורה ארוכה של ספרים הומוריסטיים בתקופות שונות.
ספרוני בדיחות פוליטיות: "אוצר הבדיחה הפוליטית" (עם שרגא הר-גיל) הוצאת אותפז, 1969; כל בדיחות אשכול; כל בדיחות דוד לוי; ליקוי ראש; כל בדיחות ביבי; הבדיחות הקטנות של הניצחון הגדול; כל בדיחות נאצר; כל בדיחות השבוע; בדיחות ערביות.
ספריו וחיבוריו > פזמונים

בלדה עכברית - לחן: משה וילנסקי, מתוך ההצגה "שחור על גבי לבן" של אפרים קישון
יהושע - לחן: דוד קריבושי; ביצוע: אריק לביא
כיפאק היי - לחן דוד קריבושי; ביצוע: אריק לביא
שישה שירי מקס ומוריץ – לחן: מיקי גבריאלוב
ביום שהלכת - לחן ועיבוד: משה וילנסקי; ביצוע: יהורם גאון
אומרים לי - לחן: משה וילנסקי; ביצוע: יהורם גאון
שמתי לי פודרה - לחן: אביתר בנאי; ביצוע: אביתר בנאי ואפרת בן צור
תולדות התיאטרון - לחן: שמעון ישראלי
יחד נעמוד (הושר בקדם אירוויזיון 1991) - לחן: הנרי ברטר; ביצוע: אדם
זאב בנימין בגין

בני בגין, מרץ 2023, מרכז מורשת מנחם בגין, בעת הקשת הספר "דרך בגין - אסופה מהוגותו הלאומית-ליברלית של מנחם בגין"
זאב בנימין (בני) בגין (נולד בכ"ד באדר א' ה'תש"ג, 1 במרץ 1943) הוא איש ציבור ישראלי. בעבר כיהן כחבר הכנסת ושר בממשלות ישראל. גאולוג במקצועו; בעברו היה בין היתר ראש המכון הגיאולוגי לישראל. הוא בנו של ראש ממשלת ישראל לשעבר, מנחם בגין.
ביוגרפיה

בני בגין נולד בירושלים, בן לעליזה לבית ארנולד ולמנחם בגין, לימים ראש ממשלת ישראל. בעת לידתו היה אביו חייל בצבא אנדרס, וזמן קצר לאחר מכן ירד למחתרת והיה למפקד האצ"ל. המשפחה נדדה ממקום למקום כדי להסוות את זהות אבי המשפחה.
בגין סיים את לימודיו התיכוניים בעירוני ה' בתל אביב. בין השנים 1960–1962 שירת בצה"ל בחיל השריון. הוא חזר לשירות קבע בין השנים 1975–1976. למד גאולוגיה באוניברסיטה העברית והוסמך במקצוע זה. בשנת 1978 קיבל תואר דוקטור מאוניברסיטת המדינה של קולורדו שבארצות הברית. ברוב שנות עבודתו כגאולוג עבד במכון הגיאולוגי.
ביוגרפיה > פעילות פוליטית

בגין החל את פעילותו הפוליטית באמצע שנות ה-80 בסניף ירושלים של תנועת החרות ובוועידה הארצית של התנועה.
לקראת הבחירות לכנסת השתים עשרה, ביוני 1988, הגיש את מועמדותו בבחירות המקדימות של תנועת החרות, זכה במקום השלישי והוצב
במקום ה-13 ברשימת הליכוד. בגין נבחר לכנסת ה-12, וכיהן כחבר הכנסת מטעם הליכוד. שימש חבר בוועדת החוץ והביטחון, בוועדת חוקה, חוק ומשפט ובוועדת האתיקה.
נבחר בשנית לכנסת השלוש עשרה בשנת 1992, במקום השביעי ברשימת הליכוד והיה חבר בוועדת החוץ והביטחון. במרץ 1993, בהתמודדות הפתוחה (לחברי המפלגה) הראשונה על מנהיגות הליכוד, התמודד בגין מול בנימין נתניהו, דוד לוי, ומשה קצב. מערכת הבחירות הייתה סוערת, ובסיומה זכה נתניהו ברוב גדול (52%) כשאחריו לוי (עם 26% מהקולות), בגין (עם 16% מהקולות) וקצב (6% בלבד).
בגין היה אחד המתנגדים הבולטים להסכמי אוסלו וטען בעקביות שמדובר במעשה הונאה מצד יאסר ערפאת. עם זאת הסתייג מהדה-לגיטימציה שעשה הימין ליצחק רבין אחרי שנחתם ההסכם.
ביוגרפיה > פעילות פוליטית > שר בממשלת נתניהו הראשונה

בעקבות הבחירות לכנסת הארבע עשרה ועליית הליכוד (בו הוצב שוב במקום השביעי ברשימה, אולם החמישי מבין חברי הליכוד ברשימה המשותפת עם גשר וצומת) לשלטון, בראשותו של נתניהו, נבחר לכנסת ומונה לשר המדע בממשלת ישראל העשרים ושבע.
ב־10 בינואר 1997, למרות שהיה מקורב לרוני בר-און, היה בגין השר היחיד שהצביע נגד מינויו לתפקיד היועץ המשפטי לממשלה, בטענה שאינו מתאים לתפקיד. מינוי שהוביל אחר כך לפרשת בר-און חברון.
ב־16 בינואר 1997, בעקבות החלטת הממשלה לאשר את הסכם חברון, פרש בגין מהממשלה. לאחר שורה של חיכוכים אידאולוגיים עם בנימין נתניהו, ראש הליכוד וראש הממשלה, על התהליך המדיני עם הפלסטינים, בנובמבר 1997 קרא להחליף את נתניהו בראשות הליכוד ואמר כי אם הליכוד לא ישכיל להחליף את העומד בראשו בעוד מועד, הוא ידון עצמו לכישלון אלקטוראלי קשה בבחירות הבאות, בנוסף אמר כי אם תתבצע נסיגה נוספת במסגרת הפעימה השנייה של הסכם חברון, יפעל להפלת הממשלה.
לאחר אישור הסכם ואי באוקטובר 1998, פרש בגין מהליכוד והקים סיעה חדשה בשם חרות - התנועה הלאומית יחד עם מיכאל קליינר ודוד ראם.
בבחירות לכנסת ה-15 (מאי 1999) התמודדה "חרות" ברשימה משותפת בשם האיחוד הלאומי עם "תקומה" ו"מולדת". בגין החליט להתמודד לראשות הממשלה למרות התנגדות רחבעם זאבי ממולדת, אולם פרש לפני הבחירות, לאחר שיצחק מרדכי הסיר את מועמדותו. בעקבות מספר המנדטים המצומצם שקיבלה תנועתו בבחירות פרש בגין מהחיים הפוליטיים בציינו שהוא נשאר "איש ציבור ללא ציבור".
בגין המשיך לפרסם מאמרים בענייני השעה. ב-4 בספטמבר 2002 פרסם מאמר ב"הארץ" ובו אוסף ציטוטים של ההנהגה הפלסטינית שלטענתו מוכיחים שהסכמי אוסלו היו תרמית מהצד הפלסטיני.